Karamajus

Karamajus (, ) – miestas Kinijos Liaudies Respublikoje, Sindziango šiaurinėje dalyje, Džiungarijos lygumoje. Turi prefektūros lygio statusą. Miestą pasiekia Irtyšiaus–Karamajaus kanalas, praeina Altajaus–Hotano plentas. Karamajus yra vienas svarbiausių naftos gavybos centrų Kinijoje.

2010 m. 81 % gyventojų buvo kinai (haniai), kiti – uigūrai, kazachai, mongolai, hujai.Stanley W. Toops (August 2012). Susan M. Walcott; Corey Johnson (eds.). Eurasian Corridors of Interconnection: From the South China to the Caspian Sea. Routledge. pp. 65–66.

 Istorija 

1955 m. buvo atrasti naftos telkiniai, o 1958 m. oficialiai įkurta Karamajaus apskritis. Pavadinimas uigūrų kalba reiškia „juoda alyva“. Miestas ne kartą keitė pavaldumą prefektūroms, bet nuo 1990 m. tapo prefektūros lygio miestu.

1994 m. gruodžio 8 d. Karamajaus kino teatre kilo gaisras, kurio metu žuvo 323 žmonės, daugiausia vaikai.

 Šaltiniai 

Kategorija:Sindziango miestai